Հավելված

ՀՀ կրթության, գիտության, մշակույթի և սպորտի

2021 թվականի ----------------------- ------ -ի

N ------------Ն հրամանի

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ «ՀԱՆՐԱԿՐԹՈՒԹՅՈՒՆ» ԾՐԱԳՐԻ «ՏԱՐՐԱԿԱՆ ԸՆԴՀԱՆՈՒՐ ՀԱՆՐԱԿՐԹՈՒԹՅՈՒՆ» ՄԻՋՈՑԱՌՄԱՆ ՇՐՋԱՆԱԿՈՒՄ ՀԱՆՐԱԿՐԹԱԿԱՆ ԴՊՐՈՑՆԵՐԻՆ «ԿԱՅՈՒՆ ԴՊՐՈՑԱԿԱՆ ՍՆՈՒՆԴ» ԾՐԱԳՐԻ ԿԱԶՄԱԿԵՐՊՄԱՆ ՆՊԱՏԱԿՈՎ ՏՐԱՄԱԴՐՎՈՂ ՖԻՆԱՆՍԱԿԱՆ ՄԻՋՈՑՆԵՐԻ ՀԱՇՎԱՐԿՄԱՆ ՆՈՐՄԱՏԻՎՆԵՐԸ ՀԱՍՏԱՏԵԼՈՒ

1. Հայաստանի Հանրապետության պետական բյուջեից «Կայուն դպրոցական սնունդ» ծրագրի շրջանակում դպրոցական սննդի տրամադրման նպատակով նախատեսված միջոցները հատկացվում են մարզերում տեղակայված հիմնական ընդհանուր հանրակրթական ծրագիր իրականացնող պետական ուսումնական հաստատություններին (այսուհետ՝ Հաստատություն)` նախակրթարաններում և տարրական դասարաններում սովորողների թվի հիման վրա:
2. Համապատասխան խոհանոցային պայմանների առկայության դեպքում հաստատությունը սովորողներին տրամադրում է մեկանգամյա տաք սնունդ:
3. Խոհանոցային ոչ բավարար պայմանների դեպքում հաստատությունը կարող է տրամադրել չոր սնունդ` կիրառելով «Կայուն դպրոցական սնունդ» ծրագրի ռազմավարությանն ու դրա իրականացման միջոցառումների ծրագրին և փորձնական ծրագրին հավանություն տալու մասին ՀՀ կառավարության 2013 թվականի օգոստոսի 22-ի նիստի N 33 արձանագրային որոշման Հավելված N 1-ի Աղյուսակ 1-ում ներկայացված նախաճաշի տարբերակներից որևէ մեկը:
4. «Կայուն դպրոցական սնունդ» ծրագրի կազմակերպման նպատակով տրամադրվող ֆինանսական միջոցների բաշխումն իրականացվում է հետևյալ կերպ.

Եթե Հաստատության նախակրթարանում և տարրական դասարաններում սովորողների թիվը ՝

1) փոքր է 248-ից, Հաստատությանը հատկացվող սննդի գումարը հաշվարկվում է հետևյալ բանաձևով.

**Սգ = Խհ\*Անվ \*Ամ+Սթ\* 150\*168,**

որտեղ՝

**Սգ** -ն հաստատությանը հատկացվող սննդի գումարն է (ՀՀ դրամ),

**Խհ** -ն Խոհարարի հաստիքների թիվն է, որը ընդունվում է հավասար 1-ի, եթե սովորողների միջին տարեկան թիվը 86-ից 247 է, ընդունվում է հավասար 0,75-ի, եթե սովորողների միջին տարեկան թիվը 44 և ավելի է, սակայն չի գերազանցում 85-ը, ընդունվում է հավասար 0,5-ի, եթե սովորողների միջին տարեկան թիվը չի գերազանցում 43-ը,

**Անվ**-ն 1 հաստիքին տրամադրվող ամսական աշխատավարձն է՝ որը հավասար է «Նվազագույն ամսական աշխատավարձի մասին» ՀՀ օրենքով սահմանված նվազագույն աշխատավարձի չափին,

**Ամ**-ն ուսումնական տարվա ամիսների թիվն է (ընդունվում է սեպտեմբեր-մայիս ժամանակահատվածը),

**Սթ** -ն հաստատության նախակրթարանում և տարրական դասարաններում սովորողների տարեկան միջին թիվն է, որը ճշտգրտվում է ուսումնական տարվա սկզբին` սովորողների փաստացի թվի հիման վրա,

**150**-ը մեկ սովորողի հաշվով օրական սննդի գումարն է (ՀՀ դրամ),

**168**-ը ուսումնական տարվա ընթացքում օրերի թիվն է:

2) հավասար է 248-ի կամ մեծ է 248-ից, ինչպես նաև տաք սնունդ տրամադրելու հնարավորության բացակայության դեպքում, հաստատությանը հատկացվող սննդի գումարը հաշվարկվում է հետևյալ բանաձևով.

**Սգ = Սթ \* 170\*168,**

որտեղ՝

**Սգ** -ն հաստատությանը հատկացվող սննդի գումարն է (ՀՀ դրամ),

**Սթ** -ն հաստատության նախակրթարանում և տարրական դասարաններում սովորողների տարեկան միջին թիվն է, որը ճշտգրտվում է ուսումնական տարվա սկզբին` սովորողների փաստացի թվի հիման վրա,

**170**-ը մեկ սովորողի հաշվով օրական սննդի գումարն է (ՀՀ դրամ),

**168**-ը ուսումնական տարվա ընթացքում օրերի թիվն է:

1. Հաստատության՝ ՀՀ պետական բյուջեից առաջին անգամ դպրոցական սննդի գումար ստանալու դեպքում կազմակերպության կառավարումն իրականացնող լիազորված մարմնի կողմից ֆինանսավորումը ենթակա է հաշվարկման Հաստատության` սննդի տրամադրման օրվանից մինչև ֆինանսական տարվա ավարտը: